Il-Kummissjoni llum laqgħet il-ftehim politiku bejn il-Parlament Ewropew u l-Istati Membri tal-UE fil-Kunsill dwar il-pakkett tal-Assistenza fl-Irkupru għall-Koeżjoni u għat-Territorji tal-Ewropa (REACT-EU). Dan huwa l-ewwel fajl tal-politika ta' koeżjoni li n-negozjati tat-trilogu tiegħu jiġu konklużi fl-istennija tal-approvazzjoni finali tat-testi legali mill-Plenarja tal-Parlament Ewropew u mill-Kunsill. Il-Kummissarju għall-Koeżjoni u r-Riformi, Elisa Ferreira, qalet: “Nilqa' l-ftehim politiku tal-lum dwar REACT-EU. Il-politika ta' koeżjoni, sa mill-bidu nett, kienet fil-qalba tal-ġlieda kontra l-pandemija bis-saħħa tal-Inizjattivi ta' Investiment fir-Rispons għall-Coronavirus. Din l-inizjattiv ġdida hija pass ulterjuri fl-appoġġ għall-irkupru tal-Istati Membri, billi jipprovdi finanzjament addizzjonali biex jagħlaq id-distakk bejn l-ewwel rispons ta' emerġenza għall-kriżijiet u l-irkupru fit-tul tal-ekonomija appoġġat mill-politika ta' koeżjoni għall-perjodu ta' programmazzjoni tal-2021-2027. Qed naħdmu qatigħ biex naraw li jkun hemm irkupru ġust u koeżiv.” B'ammont iddedikat ta' EUR 47.5 biljun (EUR 50.5 biljun fi prezzijiet attwali), REACT-EU se jkompli u jestendi l-miżuri ta' rispons għall-kriżijiet u dawk ta' rimedju wara l-kriżijiet mogħtija permezz taż-żewġ pakketti tal-Inizjattiva ta' Investiment fir-Rispons għall-Coronavirus (CRII u CRII+), biex b'hekk jiġi żgurat li l-irkupru ekonomiku u soċjali fil-kuntest tal-pandemija tal-coronavirus ikompli mingħajr xkiel u mingħajr interruzzjoni. L-elementi ewlenin tal-kompromess tal-lum jinkludu: Il-passi li jmiss Ir-Regolament dwar il-Qafas Finanzjarju Pluriennali (QFP) u l-Ftehim Interistituzzjonali approvati fit-10 ta' Novembru 2020 issa jridu jiġu adottati formalment mill-Parlament Ewropew u mill-Kunsill, fi ħdan ir-rwoli u l-proċeduri rispettivi tagħhom. Il-pakkett globali ta' REACT-EU jiddependi min-negozjati ġenerali tal-QFP. REACT-EU ser jidħol fis-seħħ fl-1 ta' Jannar 2021. L-ewwel sottomissjonijiet ta' emendi għall-programmi u ta' programmi dedikati ġodda biex jallokaw ir-riżorsi addizzjonali huma mistennija fl-ewwel kwart tal-2021. Il-Kuntest REACT-EU hija inizjattiva li tkompliv fuq u testendi r-rispons tal-UE għall-kriżi tal-coronavirus u l-miżuri ta' rimedju għall-kriżijiet imwassla permezz tal-pakketti CRII. Dan se jikkontribwixxi għal irkupru ekoloġiku, diġitali u reżiljenti tal-ekonomija billi jżid riżorsi addizzjonali ġodda mal-programmi eżistenti tal-politika ta' koeżjoni. Għal aktar informazzjoni Azzjoni tal-Politika ta' koeżjoni tal-UE kontra l-coronavirus L-Inizjattiva ta' Investiment fir-Rispons għall-Coronavirus (CRII) u l-Inizjattiva ta' Investiment fir-Rispons għall-Coronavirus Plus (CRII+): Pjattaforma tad-Data Miftuħa dwar il-Koeżjoni u d-dashboard tal-COVID-19